ΑΠΌΦΑΣΗ αριθ. 1/2012 ΤΗΣ ΜΕΙΚΤΉΣ ΕΠΙΤΡΟΠΉΣ ΕΕ-ΑΝΔΌΡΑΣ της 25ης Ιανουαρίου 2012 για τη θέσπιση του καταλόγου των διατάξεων σε θέματα τελωνειακής ασφάλειας που προβλέπεται στο άρθρο 12β παράγραφος 1 της συμφωνίας υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρας (2012/57/ΕΕ) Η ΜΕΙΚΤΗ ΕΠΙΤΡΟΠΗ, Έχοντας υπόψη τη συμφωνία υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και του Πριγκιπάτου της Ανδόρας, η οποία υπεγράφη στο Λουξεμβούργο στις 28 Ιουνίου 1990 (συμφωνία), και ιδίως το άρθρο 12β παράγραφος 1, Εκτιμώντας ότι το άρθρο 12β παράγραφος 1 ορίζει ότι το Πριγκιπάτο της Ανδόρας θεσπίζει τα τελωνειακά μέτρα ασφάλειας που εφαρμόζονται από την Ένωση και ότι ο λεπτομερής κατάλογος των σχετικών διατάξεων του κοινοτικού κεκτημένου καθορίζεται από τη μεικτή επιτροπή που προβλέπεται στο άρθρο 17 της συμφωνίας, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Ο κατάλογος των διατάξεων του κοινοτικού κεκτημένου που πρέπει να θεσπισθεί από το Πριγκιπάτο της Ανδόρας δυνάμει του άρθρου 12β παράγραφος 1 της συμφωνίας καθορίζεται ως εξής: Κατηγορία τελωνειακών μέτρων ασφάλειας Διατάξεις του κοινοτικού τελωνειακού κώδικα - κανονισμός (ΕΟΚ) αριθ. 2913/92 του Συμβουλίου (1) Διατάξεις εφαρμογής του κοινοτικού τελωνειακού κώδικα - κανονισμός (ΕΟΚ) αριθ. 2454/93 της Επιτροπής (2) Διασαφήσεις πριν από την είσοδο και την έξοδο των εμπορευμάτων Είσοδος: Άρθρα 36α έως 36γ Είσοδος: Άρθρα 181β έως 184γ Έξοδος: Άρθρα 182α έως 182δ Έξοδος: - Άρθρα 592α έως 592δ και 592στ (τελωνειακή διασάφηση κατά την εξαγωγή) - Άρθρα 842α έως 842στ (συνοπτική διασάφηση εξόδου) Εγκεκριμένος οικονομικός φορέας Άρθρο 5α Άρθρα 14α έως 14δ, 14στ έως 14ια και 14ιζ έως 14κδ Τελωνειακοί έλεγχοι ασφάλειας και διαχείριση κινδύνων στον τομέα της ασφάλειας Άρθρο 13 Γενικά: Άρθρα 4στ και 4ι Είσοδος: Άρθρα 184δ έως 184ε Έξοδος: - Άρθρα 592ε και 592ζ (τελωνειακή διασάφηση κατά την εξαγωγή) - Άρθρο 842δ παράγραφος 2 (συνοπτική διασάφηση εξόδου) Άρθρο 2 Η παρούσα απόφαση αρχίζει να ισχύει την ημέρα την έκδοσής της. Εφαρμόζεται από την 1η Ιανουαρίου 2011. Βρυξέλλες, 25 Ιανουαρίου 2012.

ΤΕΛΩΝΕΙΑΚΗ ΝΟΜΟΘΕΣΙΑ


ΕΚΤΕΛΕΣΤΙΚΌΣ ΚΑΝΟΝΙΣΜΌΣ (EE) αριθ. 66/2012 ΤΗΣ ΕΠΙΤΡΟΠΉΣ της 25ης Ιανουαρίου 2012 για την τροποποίηση του κανονισμού (ΕΚ) αριθ. 318/2007 για καθορισμό των υγειονομικών όρων για εισαγωγές ορισμένων πτηνών στην Κοινότητα και για καθορισμό των συνθηκών της περιόδου απομόνωσης (καραντίνας) (Κείμενο που παρουσιάζει ενδιαφέρον για τον ΕΟΧ) Η ΕΥΡΩΠΑΪΚΗ ΕΠΙΤΡΟΠΗ, Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη την οδηγία 92/65/ΕΟΚ του Συμβουλίου, της 13ης Ιουλίου 1992, που καθορίζει τους όρους υγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δεν υπόκεινται, όσον αφορά τους όρους υγειονομικού ελέγχου, στις ειδικές κοινοτικές ρυθμίσεις που αναφέρονται στο τμήμα I του παραρτήματος Α της οδηγίας 90/425/ΕΟΚ (1), και ιδίως το άρθρο 17 παράγραφος 3 στοιχείο α), Εκτιμώντας τα ακόλουθα: (1) Ο κανονισμός (ΕΚ) αριθ. 318/2007 (2) της Επιτροπής καθορίζει τους υγειονομικούς όρους για τις εισαγωγές ορισμένων πτηνών στην Ένωση. Προβλέπει ότι τα πτηνά που καλύπτονται από τον κανονισμό αυτό μπορούν να εισαχθούν στην Ένωση μόνο εάν προέρχονται από τρίτες χώρες ή τμήματα τρίτων χωρών που αναφέρονται στο παράρτημα I. (2) Το παράρτημα I του κανονισμού (ΕΚ) αριθ. 318/2007 αναφέρεται στις τρίτες χώρες ή τα τμήματα τρίτων χωρών που έχουν καταχωριστεί στις στήλες 1 και 3 του πίνακα στο μέρος 1 του παραρτήματος I της απόφασης 2006/696/ΕΚ (3) της Επιτροπής και από τις οποίες επιτρέπονται οι εισαγωγές πουλερικών αναπαραγωγής ή κρεατοπαραγωγής εκτός από τις στρουθιονίδες. (3) Η απόφαση 2006/696/ΕΚ καταργήθηκε και αντικαταστάθηκε από τον κανονισμό (ΕΚ) αριθ. 798/2008 της Επιτροπής, της 8ης Αυγούστου 2008, για την κατάρτιση καταλόγου τρίτων χωρών, εδαφών, ζωνών ή διαμερισμάτων από τα οποία επιτρέπεται να εισαχθούν και να διαμετακομισθούν μέσω της Κοινότητας πουλερικά και κρέας πουλερικών και για τον καθορισμό των απαιτήσεων κτηνιατρικής πιστοποίησης (4). Για τον λόγο αυτό, οι παραπομπές στην εν λόγω απόφαση στο παράρτημα I του κανονισμού (ΕΚ) αριθ. 318/2007 θα πρέπει να αντικατασταθούν από παραπομπές στον κανονισμό (ΕΚ) αριθ. 798/2008. (4) Επιπλέον, η Αργεντινή έχει ζητήσει από την Επιτροπή να επιτρέψει την εισαγωγή στην Ένωση ορισμένων πτηνών που εκτρέφονται σε αιχμαλωσία, σύμφωνα με τον κανονισμό (ΕΚ) αριθ. 318/2007. Ο έλεγχος που διενεργήθηκε στην Αργεντινή από το Γραφείο Τροφίμων και Κτηνιατρικών Θεμάτων της Επιτροπής, συμπεριλαμβανομένων των ενεργειών που έγιναν στη συνέχεια από την εν λόγω τρίτη χώρα, έδειξε ότι η Αργεντινή παρέχει κατάλληλες εγγυήσεις ως προς τη συμμόρφωση με τους κανόνες της Ένωσης που απαιτούνται για την εισαγωγή τέτοιων πτηνών στην Ένωση. (5) Η Αργεντινή την παρούσα στιγμή περιλαμβάνεται στον πίνακα που παρατίθεται στο μέρος 1 του παραρτήματος I του κανονισμού (ΕΚ) αριθ. 798/2008. Ωστόσο, δεν επιτρέπεται η εισαγωγή πουλερικών αναπαραγωγής ή κρεατοπαραγωγής εκτός από τις στρουθιονίδες από την εν λόγω τρίτη χώρα. Ως εκ τούτου, η Αργεντινή πρέπει να περιλαμβάνεται ως ξεχωριστή καταχώριση στον κατάλογο που παρατίθεται στο παράρτημα I του κανονισμού (ΕΚ) αριθ. 318/2007. (6) Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα I του κανονισμού (ΕΚ) αριθ. 318/2007 αντικαθίσταται από το κείμενο του παραρτήματος του παρόντος κανονισμού. Άρθρο 2 Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 25 Ιανουαρίου 2012.

Εμπορικές πράξεις

Εμπορική νομοθεσία

ΤΕΛΩΝΕΙΑΚΗ ΝΟΜΟΘΕΣΙΑ